অশ্বিনীকুমার দত্ত মিলনসাগর Ashwini Kumar Dutta MILANSAGAR
কবি অশ্বিনীকুমার দত্ত - একজন চিন্তাশীল মনীষী, সর্বজনশ্রদ্ধেয় শিক্ষাবিদ এবং রাজনৈতিক
নেতা ছিলেন | তিনি অবিভক্ত বাংলার বরিশাল জেলার বাটাজোড় গ্রামে জন্ম গ্রহণ করেন |  পিতার  নাম
ব্রজমোহন দত্ত |
তিনি রাজনারায়ণ বসুর প্রভাবে ব্রাহ্মধর্ম গ্রহণ করেন | বরিশালে তিনি ব্রজমোহন কলেজ স্থাপন করেন যা
একটি আদর্শ শিক্ষা প্রতিষ্ঠান হিসেবে সুনাম অর্জন করে |  চারণকবি মুকুন্দদাস এই প্রতিষ্ঠানে পড়াশুনা
করেছিলেন |
স্বদেশী আন্দোলনের সঙ্গেও তিনি গভীরভাবে জড়িত ছিলেন | শিবাজী উত্সব, প্রাদেশিক কংগ্রেস সম্মেলন
(১৯২১), আসামের চা বাগানের শ্রমিকদের প্রতি অত্যাচারে প্রতিবাদ (১৯২২) প্রভৃতি বিভিন্ন রাজনৈতিক
কর্মকাণ্ডের সাথে জড়িত ছিলেন | চারণকবি মুকুন্দদাসের স্বদেশীযাত্রার তিনি একজন পৃষ্ঠপোষক ছিলেন |
বঙ্গভাষার প্রতি তাঁর যথেষ্ট অনুরাগ ছিল | তাঁর ভক্তি-তত্ত্ববিষয়ক পুস্তক ও সংগীত সর্বত্রই  সমাদৃত
হয়েছিল | তাঁর রচিত গ্রন্থের মধ্যে “ভক্তিযোগ” (১৯১৮), “কর্মযোগ” (১৯২৫), ইত্যাদি নীতি ও ধর্মমূলক
গদ্যরচনা  উল্লেখযোগ্য | ১৯৩৪ সালে অমরলাল বালকৃষ্ণ দুরাণী গুজরাতি ভাষায় “ভক্তিযোগ” অনুবাদ
করেন |
তাঁর কবিতা ও গানের মূলে রয়েছে দেশপ্রেম ও স্বদেশী চিন্তা ভাবনা |
আমরা মিলনসাগরে  কবি অশ্বিনীকুমার দত্তর কবিতা তুলে আগামী প্রজন্মের কাছে পৌঁছে দিতে পারলে এই
প্রচেষ্টার সার্থকতা।
আমরা কৃতজ্ঞ শ্রী অর্ঘ্যদীপ কুটি-এর কাছে যিনি আমাদের, কবি অশ্বিনীকুমার দত্তর ছবিটি পাঠিয়েছেন।
তাঁর ইমেল -  arghadeepkuti529@gmail.com
উত্স:  ডঃ শিশির কুমার দাশ, সংসদ সাহিত্য সঙ্গী ২০০৩
.        দুর্গাদাস লাহিড়ি সম্পাদিত "বাঙালীর গান" ১৯০৫

কবি অশ্রিনীকুমার দত্তর মূল পাতায় যেতে এখানে ক্লিক করুন।
আমাদের ই-মেল - srimilansengupta@yahoo.co.in
এই পাতা প্রকাশ - ২০০৭
সচিত্র পরিবরিধিত সংস্করণ - ২৪.৬.২০১৫ ( অর্ঘ্যদীপ কুটির সৌজন্যে )
...